UEFA Çempionlar Kuboku finalı 1991
UEFA Çempionlar Kuboku finalı 1991 — UEFA Çempionlar Kuboku 1990/1991 turnirinin final oyunu, bu final Çempionlar Kuboku yarışının sayca 36-cı finalı idi. Bu futbol oyunu 1991-ci il mayın 29-da Bari şəhərinin "San-Nikola" stadionunda keçirilmişdir. Finalda Yuqoslaviyanın "Srvena Zvezda" klubu Fransanın "Marsel" komandası ilə qarşılaşmışdır. Matçın əsas və əlavə vaxtı heç-heçə başa çatdı, oyun sonrası penaltilər seriyasında isə "Srvena Zvezda" 5:3 hesabı ilə qələbə qazandı. Bu qələbə ilə "Srvena Zvezda" tarixində ilk dəfə Çempionlar Kubokunun çempionu oldu.